CELEX: 31981R2036
Language: el
Date: 1981-07-13 00:00:00
Title: Κανονισμός (ΕΟΚ) αριθ. 2036/81 τού Συμβουλίου τής 13ης Ιουλίου 1981 περί χρηματοδοτήσεως μέτρων γιά τήν ενθάρρυνση τής χρησιμοποιήσεως ινών λίνου γιά τήν περίοδο εμπορίας 1981/82

Avis juridique important

|

31981R2036

Κανονισμός (ΕΟΚ) αριθ. 2036/81 τού Συμβουλίου τής 13ης Ιουλίου 1981 περί χρηματοδοτήσεως μέτρων γιά τήν ενθάρρυνση τής χρησιμοποιήσεως ινών λίνου γιά τήν περίοδο εμπορίας 1981/82  

Επίσημη Εφημερίδα αριθ. L 200 της 21/07/1981 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2036/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί χρηματοδοτήσεως μέτρων για την ενθάρρυνση της χρησιμοποιήσεως ινών λίνου για την περίοδο εμπορίας 1981/82  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2511/80 του Συμβουλίου της 30ής Σεπτεμβρίου 1980 περί των μέτρων για την ενθάρρυνση της χρησιμοποιήσεως ινών λίνου για τις περιόδους εμπορίας 1980/81 και 1981/82 (1), και ιδίως το άρθρο 2 παράγραφοι 2 και 3,  την πρόταση της Επιτροπής (2),  Εκτιμώντας:  ότι ο κανονισμός (ΕΟΚ) αριθ. 2511/80 προβλέπει ότι για τις περιόδους εμπορίας 1980/81 και 1981/82 πρέπει να ληφθούν μέτρα που ευνοούν τη χρησιμοποίηση των ινών λίνου· ότι πρέπει να καθορισθεί, σύμφωνα με το άρθρο 2 παράγραφος 3 του κανονισμού αυτού, το προβλεπόμενο κόστος των μέτρων αυτών για την περίοδο εμπορίας 1981/82· ότι, σε περίπτωση ανάγκης, το μέρος της ενισχύσεως για το υφαντικό λίνο, που προορίζεται για τη χρηματοδότηση των μέτρων αυτών για την εν λόγω περίοδο εμπορίας, δύναται να αυξηθεί σε σχέση με το ποσό που ελήφθη υπόψη για την προηγούμενη περίοδο· ότι για να ληφθούν υπόψη η εξέλιξη του ποσού της ενισχύσεως για το λίνο και το προβλεπόμενο κόστος των σχεδιαζόμενων μέτρων, πρέπει να ληφθούν υπόψη τα κατωτέρω ποσά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1981/82 τα ακόλουθα μέρη της ενισχύσεως για το υφαντικό λίνο που καθορίζεται στον κανονισμό (ΕΟΚ) αριθ. 2035/81 (3), προορίζονται για τη χρηματοδότηση των μέτρων που προβλέπονται στο άρθρο 1 του κανονισμού (ΕΟΚ) αριθ. 2511/80:  - για την Ελλάδα: 2,97 ECU ανά εκτάριο,  - για τα άλλα Κράτη μέλη: 14,82 ECU ανά εκτάριο.  2. Το προβλεπόμενο κόστος των μέτρων που αναφέρονται στο άρθρο 1 του κανονισμού (ΕΟΚ) αριθ. 2511/80 ανέρχεται για την περίοδο εμπορίας 1981/82 σε 1 200 000 ECU.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. L 256 της 1. 10. 1980, σ. 61.  (2) ΕΕ αριθ. C 75 της 3. 4. 1981, σ. 27.  (3) Βλέπε σελίδα 11 της παρούσας Επίσημης Εφημερίδας.